20XX Ngā Pōtitanga Mātua o te Poari Kaitiaki

**[Ingoa Kura] Tau tohu kura: XXXX**

E tuwhera ana ngā tono mō te pōtitanga o (kōkuhu tau) ngā māngai o ngā mātua ki te poari kaitiaki.

# E tāpiri ake ana tō puka tono

Ka taea e koe te whakamahi i tēnei puka hei tono i a koe anō, i tētahi atu rānei o tō hāpori. E wātea ana ngā puka tono i roto i Te Reo Māori me ētahi atu reo. Tēnā whakapā atu ki te āpiha kaiwhakahoki mēnā e hiahiatia ana ēnei. [*Āpiti: me whakauru* ***anake*** *i tēnei rerenga kōrero mēnā ko koe te āpiha kaiwhakahoki pōti mō tētahi kura takawaenga motuhake]:* Mēnā he tamaiti tāu kua whakauru ki te tau 6 i tētahi kura tuatahi tau 1–6 e tata ana, e āhei ana koe ki te whakauru mai anō ki tēnei pōtitanga.

# Te tono i a koe anō, i tētahi atu rānei

Mēnā kei runga koe i te rārangi pōti, ā, e āhei ana koe ki te pōti, ka taea e koe te tono i a koe anō. Me maumahara ki te waitohu i ngā wāhanga **e rua** o te puka.

Mēnā koe e tono ana i tētahi atu, whakakīhia te puka, ā, me mātua tāpiritia ngā taipitopito whakapā me ngā waitohu katoa e hiahiatia ana.

Ka taea e koe te pōhi, te kawe ā-ringa, te īmēra rānei i tō/ō puka tono ki te āpiha kaiwhakahoki (tirohia ngā taipitopito i raro). Ka kati ngā tono i te poupoutanga o te rā *(tuhi rā).*

# Te tauākī a te kaitono

Mēnā he kaitono koe, kei a koe te tikanga ki te tuku i tētahi tauākī (atu ki te 400 kupu), ā, me tētahi whakaahua. Mēnā kāore e tae atu tō tauākī hei te poupoutanga o te rā [*whakaurua te rā*] e kore tō tauākī e tukuna ki ngā kaipōti me ngā pepa pōti.

Tērā pea ka whakakorea, ka whakapotoa rānei e te āpiha whakahoki pōti he wāhanga o te tauākī a te kaitono mēnā ka nui atu i te 400 kupu, mēnā he weriweri, mēnā he whakatūtara rānei.

# Rārangi pōti

E puritia ana te rārangi pōti i te tari o te kura, ā, ka taea te kite i ngā hāora o te kura.

# Te āhei

Ka taea e te katoa te tū mō ngā pōtitanga mō te poari kaitiaki, hāunga ētahi whakakorehanga. Mō ētahi atu mōhiohio mō te āhei, haere ki [www.trustee-election.co.nz](http://www.trustee-election.co.nz/).

Mēnā kāore koe i runga i te rārangi pōti, mā tētahi kei runga i te rārangi pōti koe e tono.

# Ngā Kaitirotiro

Ka taea e te kaitono te tono i tētahi tangata ki te noho i te taha o te āpiha kaiwhakahoki i te wā e kautetia ana ngā pōti, kia mārama kei te tika te mahi**.** Tēnā whakamōhiotia te āpiha kaiwhakahoki mā te tuhi reta, ki te ingoa o tō kaitirotiro me ōna taipitopito whakapā i mua o te rā pōti. **E kore** e āhei ngā kaitono ki te tū hei kaitirotiro.

# Te pōti me ngā otinga

Mēnā ka nui atu ngā tono i ngā tūranga wātea mō ngā māngai mātua, ka tū he pōtitanga. Ka tukua ngā pepa pōti me ngā tauākī a ngā kaitono ki ngā kaipōti i mua i te [ *kōkuhu i te rā me tuku rawa ngā pepa pōti*].

Ka kati te pōti i te 4pm a te [*kōkuhu i te rā pōti*]. Ko ngā kaitono ka whiwhi rawa i ngā pōti tōrunga, ka pōtihia ki te poari kaitiaki, ā, ka whakamōhiotia te hapori kura me ētahi atu rōpū whai pānga, ki ngā otinga.

**Me pōhi, kawe ā-ringa, īmēra rānei te/ngā puka tono kua oti te whakakī ki a**: *(kōkuhutia te ingoa me te kāinga noho o te āpiha kaiwhakahoki)*.

Pānui 2 -He tauira o tētahi reta uhi o ngā tono pōti o ngā mātua ©NZSTA Mahuru 2020